open-index/open-wikipedia-markdown huggingface dataset:
அலையடிக்குது

**அலையடிக்குது** (*Alaiyadikkuthu*)  என்பது 2005  ஆண்டு வெளியான இந்திய தமிழ் திரைப்படம் ஆகும். இப்படத்தை காளிமுத்து இயக்கினார்.

இப்படத்தில் நவீன் தனுஷ், சிந்து துலானி, அவரது சகோதரி நேகா துலானி, பிரபா ரெட்டி ஆகியோர் முக்கிய கதாபாத்திரங்களில் நடித்தனர். நமீதா நடிக்க *மிண்ணலடிக்குது* என்ற பெயரில் இதன் தொடர்ச்சியாக ஒரு படம் எடுக்க திட்டமிடப்பட்டது, ஆனால் பின்னர் அது நிறுத்தப்பட்டது.

## கதை
பிருந்தா (சிந்து துலானி) ஒரு மருத்துவ நிறுவனத்தில் பணிபுரிபவள். அவள் ஒரு ஏவளாளாக இருக்கத் தயாராக இல்லை. பெண்கள் சுரண்டப்படுவதற்கும் ஆண்களால் செய்யப்படும் கொடுமைகளுக்கும் அவள் எதிரானவளாக உள்ளாள். வண்புணர்வு செய்த ஆண்களைக் கண்டுபிடித்து பொட்டாசியம் சயனைடை பயன்படுத்தி அவர்களைக் கொல்கிறாள். ஒரு தொழிலதிபர் (யுகேந்திரன்), காவல் ஆணையர் (சேகர்), முதலமைச்சர் (விஜயன்) ஆகியோர் அவரிடம் பலியாகிறார்கள். அவளது கணவர் தனது மோசமான முதலாளியால் (கசான் கான்) கொல்லப்பட்டதும், கொலைக்குப் பிறகு அவளை பாலியல் பலாத்காரம் செய்ததால் அவள் இந்த செயல்களில் ஈடுபட்டாள். . .

## இசை
இப்படத்திற்கான இசையை பரணி மேற்கொண்டார்.

* "சீ போடா" - ஹரிஷ் ராகவேந்திரா, மகதி
* "மச்சி" - மாலதி, திப்பு
* "விளக்கு வெச்சத்தும்" - கிருஷ்ணராஜ், அனுராதா ஸ்ரீராம்
* "மெர்சி பேபி" - மதுமிதா
* "மேல பாரு" - கார்த்திக், கிரேஸ் கருணாஸ்

## மேற்கோள்கள்

## வெளி இணைப்புகள்
*https://www.imdb.com/title/tt13746792/
பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுவாதி மோகன்

**சுவாதி மோகன்** (*Swati Mohan*) ஓர் இந்திய-அமெரிக்க வான்வெளிப் பொறியியலாளர் ஆவார். இவர் அமெரிக்க நாசா விண்வெளி நிருவாகத்தின் செவ்வாய் 2020 திட்ட
திட்டத்தின் வழிகாட்டல் மற்றும் கட்டுப்பாட்டு செயல்பாட்டுத் தலைவர் ஆவார்.

## ஆரம்ப வாழ்க்கையும் கல்வியும்
சுவாதி இந்தியாவில் கருநாடக மாநிலம், பெங்களூரில் பிறந்து, ஓராண்டிற்குள் அமெரிக்காவில் பெற்றோருடன் குடிபெயர்ந்தார். மருத்துவராக வேண்டும் என்ற நோக்கில் படித்த சுவாதி, விண்வெளி ஆய்வுத்துறையில் ஏற்பட்ட ஆர்வத்தினால், தனது 16-வது அகவையில் இயற்பியல் படிக்க ஆரம்பித்தார். கோர்னெல் பல்கலைக்கழகத்தில் இயந்திர மற்றும் வான்வெளிப் பொறியியல் துறையில் படித்துப் பட்டம் பெற்று, மாசாச்சூசெட்சு தொழில்நுட்பக் கழகத்தில் வானூர்தியியலில் முதுகலை, மற்றும் முனைவர் பட்டம் பெற்றார்.

## நாசாவில் பணி

சுவாதி மோகன் கலிபோர்னியாவின் பசடீனாவில் உள்ள நாசாவின் ஜெட் புராபல்சன் ஆய்வகத்தில் (ஜேபிஎல்) செவ்வாய் 2020 திட்டப் பணிக்கான வழிகாட்டுதல் மற்றும் கட்டுப்பாடுகள் செயல்பாட்டுத் தலைவராகப் பணியாற்றுகிறார். இத்திட்டத்தில் சுவாதி 2013 ஆம் ஆண்டில் இணைக்கப்பட்டார். அவரது பணியில், தரையூர்தியைச் (rover) சுமக்கும் விண்கலம் செவ்வாய்க் கோளிற்கான பயணத்தின்போதும், கோளின் மேற்பரப்பில் தரையிறங்கும் போதும் சரியான திசையில் நிலைப்படுத்தப்பட்டிருப்பதை உறுதிசெய்வதற்கு பொறுப்பேற்றார். 2021 பிப்ரவரி 18 அன்று பெர்சீவியரன்சு தரையூர்தி செவ்வாயில் தரையிறங்கியபோது, திட்டக் கட்டுப்பாட்டு அறையில் இருந்து இறங்கும் நிகழ்வுகளை அவர் உடனுக்குடன் விவரித்தார். "தரைத்தொடுகை உறுதிப்படுத்தப்பட்டுள்ளது" என்று அவர் அறிவித்தார்.

முன்னதாக, சுவாதி சனி கோளிற்கான ''காசினி'' திட்டத்திலும், நிலாவின் ஈர்ப்புப் புலத்தை வரைபடமாக்கிய கிரெயில் ஆய்வகத்திலும் பணியாற்றியிருந்தார்.

## மேற்கோள்கள்

பகுப்பு:அமெரிக்கப் பொறியியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:அமெரிக்க இந்தியர்கள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
நரேந்திர மோடி விளையாட்டரங்கம்

**நரேந்திர மோடி விளையாட்டரங்கம்** (), அகமதாபாத் நகரத்தில் **சர்தார் வல்லபாய் படேல் விளையாட்டரங்க** வளாகத்தில் உள்ள துடுப்பாட்ட அரங்கம் ஆகும். முன்னர் **[[மொதெரா]] விளையாட்டரங்கம்** என்று அழைக்கப்பட்ட நரேந்திர மோதி விளையாட்டரங்கம், இந்தியாவின் குஜராத் மாநிலத்தின் அகமதாபாத் மாநகராட்சியின் மொதெரா பகுதியில் உள்ளது. ஆத்திரேலியா புல்லைக் கொண்டு, முட்டை வடிவத்தில் 63 ஏக்கர் பரப்பளவில் அமைக்கப்பட்ட இந்த விளையாட்டரங்கம், 1,10,000 பார்வையாளர்கள் அமர்ந்து காணக்கூடிய வகையில் 2020-இல் கட்டி முடிக்கப்பட்டது. இந்த விளையாட்டரங்கத்தின் உரிமையாளர்கள் **குஜராத் துடுப்பாட்டச் சங்கம்** ஆகும். 24 பிப்ரவரி 2021 அன்று இப்புதிய விளையாட்டரங்கத்திற்கு, *நரேந்திர மோடி விளையாட்டரங்கம்*  எனும் பெயரிட்டு, இந்தியக் குடியரசுத் தலைவர் ராம் நாத் கோவிந்த் 24 பிப்ரவரி 2021 அன்று அலுவல்முறையில் திறந்து வைத்தார். இது ஒரு இலட்சத்திற்கும் மேல் பார்வையாளர்கள் அமரும் வகையில் கட்டப்பட்ட உலகின் பெரிய விளையாட்டரங்கம் ஆகும். 

## வரலாறு
முதன் முதலில் இந்த விளையாட்டரங்கம் 1983-இல் கட்டப்பட்டு, 2006-இல் சீரமைக்கப்பட்டது.2015-இல் இந்த விளையாட்டரங்கை முழுவதும் இடித்து பன்னாட்டுத் தரத்தில் பெரிதாக கட்டுவதற்கு முடிவு செய்யப்பட்டது. பிப்ரவரி 2020-இல் 63 ஏக்கர் பரப்பளவில், 1,10,000 பேர் அமரும் வகையில் ரூபாய் 800 கோடி செலவில் கட்டி முடிக்கப்பட்ட புதிய விளையாட்டரங்கம் *நரேந்திர மோடி விளையாட்டரங்கம்*  எனப் பெயரிடப்பட்டு, 24 பிப்ரவரி, 2021 அன்று இந்தியக் குடியரசுத் தலைவர். ராம் நாத் கோவிந்தால் திறந்து வைக்கப்பட்டது.

## முக்கிய நிகழ்வுகள்
### உலக கிரிக்கெட் போட்டிகள்
பழைய விளையாட்டரங்கத்தில் ஒரு நாள் உலக துடுப்பாட்டப் போட்டிகள் நடைபெற்றுள்ளது. அவைகள் வருமாறு; 
* 1987 உலக துடுப்பாட்டப் போட்டி 
* 1996 உலக துடுப்பாட்டப் போட்டி 
* 2011 உலக துடுப்பாட்டப் போட்டி

### புதிய விளையாட்டரங்கத்தில் இந்தியா - இங்கிலாந்து துடுப்பாட்டப் போட்டிகள், 2021
இந்தியா மற்றும் இங்கிலாந்து நாடுகளின் துடுப்பாட்ட வீரர்கள் கலந்து கொள்ளும் தேர்வுத் துடுப்பாட்டம் மற்றும் இருபது20 போட்டிகள், இப்புதிய விளையாட்டரங்கத்தில் 24 பிப்ரவரி 2021 முதல் 28 மார்ச் 2021 முடிய நடைபெறுகிறது.

### நமஸ்தே டிரம்ப்
ஐக்கிய அமெரிக்காவின் அதிபர் டோனால்ட் டிரம்ப் இந்தியாவிற்கு வருகை தந்த போது, நடைபெற்ற வரவேற்பு நிகழ்ச்சி இந்த புதிய விளையாட்டரங்கத்தில் 24 பிப்ரவரி 2020 அன்று நடைபெற்றது. 

## படக்காட்சிகள்

File:President Trump and the First Lady in India (49579268442).jpg|thumb|அமெரிக்க அதிபர் டோனால்ட் டிரம்ப் 24 பிப்ரவரி 2020 அன்று இந்திய வருகையின் போது, சர்தார் படேல் விளையாட்டரங்கத்தில் நரேந்திர மோடியுடன்
File:SP Stadium.JPG|பழைய விளையாட்டரங்கம்
File:SP STADIUM1.JPG|அதானி அமர்வுப் பகுதி, பழைய விளையாட்டரங்கம்
File:Sardar Patel Stadium.JPG|
File:Iron Bull Motera Stadium.jpg|விளையாட்டரங்த்தின் நுழைவாயில் இரும்பு எருது சிற்பம் 


## மேற்கோள்கள்

## வெளி இணைப்புகள்

* 
*குஜராத் மொதெரா ஸ்டேடியம் - படைக்கப்பட்ட சாதனைகள்
* சுற்றிப்பார்க்கவே ஒரு மணிநேரம் ஆனது - மொதேரா மைதானம் குறித்து இந்தியா அணி வீரர்களின் கருத்து

பகுப்பு:குசராத் மாநில  துடுப்பாட்ட அரங்குகள்
பகுப்பு:அகமதாபாத் மாவட்டம்
பகுப்பு:அகமதாபாத்
எண்ம விதி

[thumb| [கார்பனீராக்சைடு|கார்பன் டை ஆக்சைடில் (CO2) உள்ள பிணைப்பு: அனைத்து அணுக்களும் 8 எலக்ட்ரான்களால் சூழப்பட்டுள்ளன, **எண்ம விதியை** நிறைவேற்றுகின்றன.]]
**எண்ம விதி** (The Octet Rule) என்பது வேதிப்பிணைப்புகளுடன் தொடர்புடைய ஒரு வேதியியல் விதி ஆகும், இது ஒவ்வொரு அணுவும் அதன் இணைதிறன் கூடுகளில் எட்டு எதிர்மின்னிகளைக் கொண்டிருக்கும் வகையில் முக்கியத் தொகுதி தனிமங்கள் பிணைக்க முனைகின்றன என்ற கோட்பாட்டை பிரதிபலிக்கிறது. இது ஒரு அருமன் வாயுக்களின் அதே எதிர்மின்னி உள்ளமைவை அளிக்கிறது. இந்த விதி குறிப்பாக கார்பன், நைட்ரஜன், ஆக்ஸிஜன் மற்றும் ஆலசன்களுக்கும் சோடியம் அல்லது மக்னீசியம் போன்ற உலோகங்களுக்கும் பொருந்தும்.

படத்தில் காட்டப்பட்டுள்ளபடி கார்பன் டை ஆக்சைடுக்கான லூயிஸ் எலக்ட்ரான் புள்ளி வரைபடத்தைப் பயன்படுத்தி இணைதிறன் எதிர்மின்னிகளை எண்ணலாம். ஒரு சகப்பிணைப்பில் இரண்டு அணுக்களால் பகிரப்படும் எதிர்மின்னிகள் ஒவ்வொரு அணுவிற்கும் ஒரு முறை இரண்டு முறை கணக்கிடப்படுகின்றன. கார்பன் டை ஆக்சைடில் ஒவ்வொரு ஆக்சிசனும் நான்கு எலக்ட்ரான்களை மத்தியில் உள்ள கார்பனுடன் பகிர்ந்து கொள்கின்றன. இரண்டு (சிவப்பு நிறத்தில் காட்டப்பட்டுள்ளது) ஆக்சிசனிலிருந்து இரண்டு மற்றும் கார்பனில் இருந்து இரண்டு (கருப்பு நிறத்தில் காட்டப்பட்டுள்ளது). இந்த நான்கு எலக்ட்ரான்களும் கார்பன் எண்ம அமைப்பு மற்றும் ஆக்சிசன் எண்ம அமைப்பு ஆகிய இரண்டிலும் கணக்கிடப்படுகின்றன, இதனால் இரு அணுக்களும் எண்ம விதிக்குக் கீழ்ப்படிவதாகக் கருதப்படுகின்றன.

## மேற்கோள்கள்
பகுப்பு:வேதிப் பிணைப்பு
எல்லாம் அவன் செயல்

**எல்லாம் அவன் செயல்** (*Ellam Avan Seyal*)  என்பது   2008 ஆம் ஆண்டு வெளியான இந்திய தமிழ் சட்டப் பரபரப்புத் திரைப்படம் ஆகும். சாஜி கைலாஸ் இயக்கிய இப்படத்தில் ஆர்.கே, பாமா, வடிவேலு, ரகுவரன், மணிவண்ணன், ஆஷிஷ் வித்யார்த்தி, மனோஜ் கே. ஜெயன் ஆகியோர் நவீன கால விழிப்புணர்வு கதையில் நடித்துள்ளனர். இப்படம் 2006 மலையாள திரைப்படமான *சிந்தாமணி கொலகேசின் மறு ஆக்கம் ஆகும்* .

## நடிகர்கள்

* ஆர்.கே வழக்கறிஞர் எல். கே எனப்படும் லட்சுமண் கிருஷ்ணனாக
* பாமா (நடிகை) கல்லூரி மாணவி சிந்தாமணியாக
* வடிவேலு (நடிகர்) வண்டு முருகனாக
* ஆஷிஷ் வித்யார்த்தி அரசு வழக்கறிஞர் அன்புக்கரசாக
* மனோஜ் கே. ஜெயன் கல்லூரி துணைவேந்தர் டேவிட் வில்லியமாக
* மணிவண்ணன் சிந்தாமணியின் தந்தை வீரமணியாக
* ரகுவரன் ஜகதீஸ்வரனாக
* நாசர் காவல் ஆய்வாளர் ஈஸ்ர பாண்டியனாக
* ரோஜா வழக்கறிஞர் சக்குபாய்
* சுகன்யா எல்.கேயின் சகோதரியாக
* லட்சுமி ராமகிருஷ்ணன் ஓல்கா மரியதாசாக
* விஜயகுமார் இராமகிருஷ்ணன்
* தலைவாசல் விஜய் 
* மாதுரிமா துலி மாதுரிமாவாக
* விசு
* சங்கிலி முருகன்
* தளபதி தினேஷ்
* வாசு (நகைச்சுவை நடிகர்)
* பெசன்ட் ரவி
* பாவா லட்சுமணன்
* மன்சி பிரிடம்
* பிந்தா
* லீனா மரியா பவுல்
*விஜய் கணேஷ்
* ரச்சனா மௌரியா (குத்தாட்டப் பாடல்)
.
## தயாரிப்பு
சுரேஷ் கோபி நடிக்க, சாஜி கைலாஸ் இயக்கிய மலையாள திரைப்படமான *சிந்தாமணி கொலகேசின்* மறு ஆக்கம் தான் *எல்லாம் அவன் செயல் படமாகும்* . இந்த படம் *தெலுங்கில்* *ஸ்ரீ மகாலட்சுமி* என்ற பெயரில் மறு ஆக்கம் செய்யப்பட்டது. அதில் ஸ்ரீ ஹரி சுரேஷ் கோபி வேடத்தில் நடித்தார்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
ஈதல் சகப்பிணைப்பு

**ஈதல் சகப்பிணைப்பு** அல்லது **அணைவு சகப்பிணைப்பு** (Coordinate Covalent Bond) என்பது பிணைப்பில் ஈடுபடும் அணுக்களில் ஏதாவது ஒரு அணு மட்டுமே பிணைப்பிற்கான ஓர் இணை எதிர்மின்னிகளைத் தந்து ஏற்படுத்தப்படும் பிணைப்பு ஆகும். இது சகப்பிணைப்பின் ஒரு வகையாகும். பிணைப்பிற்கான ஓர் இணை எதிர்மின்னிகளை வழங்கும் அணுவானது கொடுக்கும் அணு (Donor Atom) எனவும், அவ்வாறு தரப்படும் எதிர்மின்னிகளை ஏற்கும் அணுவானது ஏற்பி அணு (Receptor Atom) எனவும் அழைக்கப்படுகின்றன. 

## உதாரணங்கள்

ஈதல் சகப்பிணைப்பில் பிணைப்பிற்காக வழங்கப்படும் ஒரு இணை எதிர்மின்னிகள் சில நேர்வுகளில் ஒரு மூலக்கூறிலிருந்து மற்றொரு மூலக்கூற்றிற்குத் தருவதாக அமையும். உதாரணமாக, அமமோனியா மற்றும் போரான் முப்புளோரைடு ஆகியவற்றிற்கு இடையேயான பிணைப்பினைக் கருத்தில் கொள்ளும் போது, அம்மோனியா மூலக்கூறானது ஒரு இணை எதிர்மின்னிகளை போரான் முப்புளோரைடிற்கு வழங்குகிறது. போரான் முப்புளோரைடு ஒரு எலக்ட்ரான் குறை சேர்மமாக இருப்பதால் அதில் உள்ள வெற்றுக்கூடு அம்மோனியா மூலக்கூறால் வழங்கப்படும் ஒரு இணை எலக்ட்ரான் (அ) எதிர்மின்னிகளை வாங்கிக் கொள்கிறது. ஆகவே, ஈதல் சகப்பிணைப்பானது உருவாகிறது.

## மேற்கோள்கள்

பகுப்பு:வேதிப் பிணைப்பு
மெக்சனா எருமை

**மெக்சனா** (*Mehsana*) இந்தியாவின் குசராத்து மாநிலத்திலிருக்கும் நீர் எருமைகளின் இனமாகும். முர்ரா மற்றும் சூர்த்தி எருமையின் கலப்பினமாக மெக்சனா எருமை தோற்றுவிக்கப்பட்டது. இவை பால் உற்பத்திக்காக வளர்க்கப்படுகின்றன. இவை இந்தியாவின் சிறந்த பால் இனங்களில் ஒன்றாக அறியப்படுகின்றன. இந்த எருமைகள் அதிகமாகக் காணப்படும் வடக்கு குஜராத்தில் உள்ள மெக்சனா நகரத்தின் நினைவாகப் பெயரிடப்பட்டுள்ளன.

## மேற்கோள்கள்

பகுப்பு:மெக்சனா மாவட்டம்
பகுப்பு:இந்தியாவில் தோன்றிய எருமை இனங்கள்
கிருஷ்ணா தாஸ்குப்தா

**கிருஷ்ணா தாஸ்குப்தா** (Krishna Dasgupta) (கிருஷ்ணா கங்குலி) (29 திசம்பர் 1937 - 2013) இந்தியாவின் மேற்கு வங்காளத்தைச் சேர்ந்த புகழ்பெற்ற வங்காளப் பாரம்பரிய பாடகராகவும், இசை ஆசிரியராகவும் இருந்தார். 1950கள், 60கள் மற்றும் 70களில் இவர் வங்காள மொழித் திரைப்படங்களிலும், திரைப்படம் அல்லாதவற்றிலும் ஏராளமான பாடல்களைப் பாடினார். மேற்கு வங்காளத்தில் அனைத்திந்திய வானொலியில் 1931 முதல் ஒளிபரப்பப்பட்ட பிரபலமான ஆரம்பகால வங்காள சிறப்பு விடியல் வானொலி நிகழ்ச்சியான "மகிசாசுரமர்தினி"யில் குரல் வழங்கியதற்காக இவர் பரவலாக அறியப்படுகிறார்.

## ஆரம்ப கால வாழ்க்கை
கிருஷ்ணா தாஸ்குப்தா மேற்கு வங்காளத்தின் ஹூக்லி மாவட்டத்தில் ஜனாய் என்ற ஊரில்1937 திசம்பர் 29 அன்று பிறந்தார். இவர் புகழ்பெற்ற இந்தியப் பாரம்பரிய பாடகர்களான ஆச்சார்ய தாராபாத சக்ரவர்த்தி மற்றும் உஸ்தாத் அமீர் கான் ஆகியோரின் குறிப்பிடத்தக்க சீடராக இருந்தார்.

## தொழில்
இவர், ஒரு திறமையான பல்துறை பாடகர். குறிப்பாக கியால், தும்ரி, பஜனைகள் மற்றும் பெங்காலி நவீன பாடல்களுக்கு பெயர் பெற்றவர். இவர் ஒரு சிறப்பு பாணியிலான செயல்திறனைக் கொண்டிருந்தார். அது இவரது பாடல்களை தனித்துவமாக்கியது. பண்டிட் ஞான பிரகாஷ் கோஷ் இசையமைத்த "அசமப்தா" (1956), "ஏக்தாரா" (1957), "இராஜலட்சுமி ஓ சிறீகாந்தா" (1958), "பிரந்தி", "நாதெர் நிமாய்" (1960) மற்றும் "பிபாஷா" (1962) போன்ற படங்களிலும், பாசு பட்டாச்சார்யா இயக்கிய இந்தி திரைப்படமான "தும்ஹாரா கல்லூ" (1975) படத்திலும் பாடியுள்ளார். இவர் பல்வேறு இசை மாநாடுகளிலும் தனது நிக்ழச்சிகளை நிகழ்த்தியிருந்தார்.

மேற்கு வங்காளத்தில் அனைத்திந்திய வானொலியில் 1931 முதல் ஒளிபரப்பப்பட்ட பிரபலமான ஆரம்பகால வங்காள சிறப்பு விடியல் வானொலி நிகழ்ச்சியான மகிசாசுரமத்தினியில் குரல் வழங்கியதற்காக இவர் இன்றும் பரவலாக அறியப்படுகிறார். நிகழ்ச்சியில், இவர் *அகிலோ பிமனே தபோ ஜெயகானே* என்ற பாடலைப் பாடினார்.

## இறப்பு மற்றும் மரபு
கிருஷ்ணா தாஸ்குப்தா 2013 இல் கொல்கத்தாவில் காலமானார்.

இவரது மாணவர்களில் ஒருவரான புகழ்பெற்ற ஒளிப்பதிவாளர் இராமானந்தா சென்குப்தாவின் மகள் நந்தினி சக்ரவர்த்தி இவரது வாழ்க்கை குறித்த *ஹரானோ சுர்*  என்ற ஆவணப்படத்தை உருவாக்கியுள்ளார்.

## மேற்கோள்கள்

## வெளி இணைப்புகள்
* 

பகுப்பு:2013 இறப்புகள்
பகுப்பு:1937 பிறப்புகள்
மைய விலக்கு சுழற்சிக் கருவி

**மையவிலக்கு சுழற்சிக் கருவி** (Centrifuge) என்பது ஒரு திரவத்தின் பல்வேறு கூறுகளை பிரிக்க மையவிலக்கு சக்தியைப் பயன்படுத்தும் ஒரு சாதனம் ஆகும். ஒரு கொள்கலனுக்குள் அதிக வேகத்தில் திரவத்தை சுழற்றுவதன் மூலம் இது அடையப்படுகிறது, இதன் மூலம் வெவ்வேறு அடர்த்தி கொண்ட திரவங்களை (எ.கா. பாலில் இருந்து வெண்ணெய்) அல்லது திடப்பொருட்களிலிருந்து திரவங்களை பிரிக்கிறது. அடர்த்தியான பொருட்கள் மற்றும் துகள்கள் கோணத்திசையில் வெளிப்புறமாக வேகமாக சுழற்றப்படுவதன் மூலம் இது செயல்படுகிறது. இவ்வாறான சுழற்சியின் மூலம், குறைந்த அடர்த்தியைக் கொண்ட பொருள்கள் இடம்பெயர்ந்து மையத்தை நோக்கியும் அதிக அடர்த்தியைக் கொண்ட பொருள்கள் மையத்திலிருந்து விலகியும் நகரும். ஒரு ஆய்வக மையவிலக்க சுழற்சிக்கருவியில், மாதிரிகளைக் கொண்ட குழாய்கள் ஆர முடுக்கத்தின் காரணமான சுழற்சியின் போது அடர்த்தியான துகள்கள் குழாயின் அடிப்பகுதியில் சேகரமாகிறது. அதே நேரத்தில், குறைந்த அடர்த்தி கொண்ட பொருட்கள் மேலே உயர்கின்றன. ஒரு மையவிலக்கு சுழற்சிக்கருவி என்பது திரவத்தின் முக்கியப்பகுதியிலிருந்து தூய்மையற்ற பகுதிப்பொருள்களைப் பிரிக்கும் மிகவும் பயனுள்ள வடிப்புக் கருவியாகும்.

## மேற்கோள்கள்

பகுப்பு:ஆய்வுக்கூடக் கருவிகள்
மொழிபெயர்ப்பாளர் விருது

**மொழிபெயர்ப்பாளர் விருது** என்பது  தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2015 ஆம் ஆண்டு முதல் இந்த விருது வழங்கப்படுகிறது. தரமான பிறமொழிப் படைப்புகளைச் சிறந்த முறையில் தமிழாக்கம் செய்யும் 10 மொழி பெயர்ப்பாளர்களுக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், தகுதியுரையும் அளித்துச் சிறப்பிக்கப்படுகின்றனர்.

## விருது பெற்றவர்கள் பட்டியல்

### 2016 ஆம் ஆண்டு

### 2017 ஆம் ஆண்டு

### 2018 ஆம் ஆண்டு

### 2019 ஆம் ஆண்டு

### 2020 ஆம் ஆண்டு

### 2021 ஆம் ஆண்டு

### 2022 ஆம் ஆண்டு

### 2023 ஆம் ஆண்டு

## மேற்கோள்கள்

## புற இணைப்புகள்
* 
 சிறந்த மொழி பெயர்ப்பாளர் விருது பெற்றோர்  (தமிழ் வளர்ச்சித்துறை வலைத்தளம்)

பகுப்பு:தமிழ் வளர்ச்சித் துறை விருதுகள்

பகுப்பு:தமிழ் மொழிபெயர்ப்பு விருதுகள்
P-அனிசிக் அமிலம்

**''p'' - அனிசிக் அமிலம்**, **4-மெத்தாக்சிபென்சோயிக் அமிலம்** அல்லது **டிராகோனிக் அமிலம் என்றும்** அழைக்கப்படுகிறது, இது அனிசிக் அமிலத்தின் சமபகுதியங்களில் ஒன்றாகும். "அனிசிக் அமிலம்" என்ற சொல் பெரும்பாலும் இந்த வடிவத்தை குறிப்பாக குறிக்கிறது. இது ஒரு வெள்ளை படிகத் திடப் பொருளாகும், இது தண்ணீரில் கரையாதது, ஆல்ககால்களில் அதிகம் கரையக்கூடியது. ஈதர் மற்றும் எதில் அசிடேட்டில் கரையக்கூடியது, 

## தொகுப்பு முறை தயாரிப்பு மற்றும் கிடைக்கும் விதம்
*p* -அனிசிக் அமிலம் சோம்பில் இயற்கையாகவே காணப்படுகிறது. இது பொதுவாக அனெத்தோல் அல்லது பி-மெத்தாக்ஸிசெட்டோபீனோனின் ஆக்சிஜனேற்றத்தால் பெறப்படுகிறது.

## பயன்கள்
*p* -அனிசிக் அமிலம் கிருமி நாசினிக்கான பண்புகளைக் கொண்டுள்ளது. இது மிகவும் சிக்கலான கரிமச் சேர்மங்களை தயாரிப்பதில் ஒரு இடைநிலைப் பொருளாகவும் பயன்படுத்தப்படுகிறது.

## மேற்கோள்கள்

பகுப்பு:பென்சாயிக் அமிலங்கள்
பகுப்பு:Articles without KEGG source
பகுப்பு:Articles without InChI source
பகுப்பு:4-மெத்தாக்சிபீனைல் சேர்மங்கள்
குருமாலி மொழி

**குர்மாலி மொழி** (*Kurmali language *, தேவநாகரி: कुड़मालि, வங்காளி: , , ஒரியா :କୁଡ଼ମାଲି / କୁର୍ମାଲି, **) ஓர் இந்திய-ஆரிய மொழி. இது இந்தியாவின் கிழக்கே பேசப்படுகின்றது. குருமாலி பொதுவாக குடுமி மகாத்தோ மக்களுடன் தொடர்பான மொழி. குடுமி மகத்தோ மக்கள் சார்க்கண்டிலும், ஓரிசாவிலும், மேற்கு வங்காளத்திலும் குர்மி மோகந்தா என்றும் மோகந்தா என்றும் அறியப்படுகின்றார்கள். அசாமில் உள்ள குடுமி மக்களாலும் பேசப்படுகின்றது. இவர்கள் அசாமுக்கு பீகார், ஒரிசா, மேற்குவங்காளம் ஆகிய இடங்களிலிருந்து தேயிலைத் தோட்டத்தில் பணி செய்ய கொண்டுவரப்பட்டனர். குர்மாலி மொழியானது சாரியபாதா என்னும் நூலில் ஆலப்பட்டுள்ள மொழிக்கு மிக நெருக்கமானதாக இருக்கும் என்று சில அறிவாளிகள் கருதுகின்றனர். அப்பகுதி வணிக மொழியாக இதனைப் பஞ்சபார்கனியா (வங்காளி: পঞ্চপরগনিয়া) என்றழைக்கின்றனர். ஐந்து மாவட்டங்களை உத்படுத்திய பகுதியில் இது பயன்பட்டதால் இப்பெயர். இதனைத் தமாரியா என்று அழைத்தனர். குருமாலி மொழி குர்மி குமுகத்தின் ஒரு மரபார்ந்த மொழி  

## மொழி பரவியிருக்கும் பகுதி
குருமாலி மொழி சார்க்கண்டு மாநிலத்தின் தென் கிழக்கே உள்ள செரைக்கேலா கார்சுவான், கிழக்கு சிங்குபும், மேற்கு சிங்குபும், இராஞ்சி பகுதிகளிலும், ஒரிசாவின் வடகிழக்குப்பகுதியில் உள்ள மயூர்பான், கெந்துசார், சாச்சுபூர், சுந்தர்கார் பகுதிகளிலும், மேர்கு வங்காளத்தின் மேற்குப்பகுதியில் உள்ள புருலியா, மெதினிப்பூர் மாவட்டங்களிலும் பேசப்படுகின்றது.

## மாற்றுப்பெயர்கள்
இம்மொழிக்குள்ள பிற பெயர்கள்: பெடியா (இசுலாமியரில் ஒரு பகுதியான பெடியா குழும மக்கள் பேசும் மொழி), தருவா, கோட்டா, பன் சவாசி, தந்தி, தாயீர், சிக்கு பராயிக்கு.

## குருமாலியின் கிளை மொழி மயூர்பஞ்சா பகுதி மொழி
மயூர்பஞ்சா பகுதியின் மொழி குருமாலி மொழியின் கிளைமொழியான மன்பும் பகுதி முருமாலிதார் என்னும் மொழியுடன் நெருங்கிய ஒப்புமை கொண்டுள்ளது.

## வணிக மொழி
பஞ்சபார்கனியா என்பது புண்டு, தமார், சில்லி, சோனாகத்து, ஆர்க்கி, அங்காரா,  இராஞ்சி மாவட்டத்தைச் சேர்ந்த சார்க்கு ஆகிய பகுதி மக்களின் பொது தொடர்பாடல் வண்இக மொழி.
## மொழியின் சில சொற்கள்

## மேற்கோள்களும் அடிக்குறிப்புகளும்

பகுப்பு:பீகாரிய மொழிகள்
பகுப்பு:பீகாரின் மொழிகள்
பகுப்பு:சார்க்கண்டின் மொழிகள்
பகுப்பு:மேற்கு வங்காள மொழிகள்
பகுப்பு:ஒடிசாவின் மொழிகள்
பகுப்பு:மொழி வகைகள் மற்றும் பாணிகள்
பற்கள் வளர்ப்பு

**பற்களை வளர்ப்பது** (Growing teeth) என்பது ஒரு நபர் அல்லது விலங்குகளில் புதிய முழு கடைவாய்ப் பற்களை உருவாக்குவதற்கான இலக்கைக் கொண்ட ஒரு உயிரி பொறியியல் தொழில்நுட்பமாகும்.

## காலவரிசை

* 2002 - இங்கிலாந்து அறிவியலாளர்கள் முழுமையாகப் பற்களை வளர்க்க கற்றுக் கொண்டனர்; ஆனால் ஒற்றை உயிரணுக்களிலிருந்து பெறப்பட்ட பலவீனமான பற்களாக இவை இருந்தன .
* 2007- ஜப்பானிய விஞ்ஞானிகள் எலிகளில்  வேர் இல்லாத புதிய புதிய பற்களை வளர்த்தனர்.
* 2009 - குருத்தணுவினை பயன்படுத்தி எலிகளில் முழு பற்களை வளர்த்தனர். மேலும் பற்களின் வேரைக் கூட வளர்க்க முடிந்தது, இது முன்பு சாத்தியமில்லாததாக இருந்தது.
* 2013 - சீன விஞ்ஞானிகள் மனித சிறுநீரிலிருந்து எடுக்கப்பட்ட குறுத்தணுக்களைப் பயன்படுத்தி எலிகளில் மனித பற்களை வளர்த்தனர்.
* 2015 - குறுத்தணு-பல் உள்வைப்புகளைப் பயன்படுத்தி வாயில் புதிய பற்களை வளர்ப்பது 
* 2018 - படிநிலை கனிம மயமாக்கப்பட்ட கட்டமைப்புகளின் வளர்ச்சியை வழிநடத்தப் புரதக் கோளாறு-ஒழுங்கு இடைக்கணிப்பு. 

## முறைகள்

* **வெளியே** - பற்களை மனித உடலுக்கு வெளியே தனித்தனியாக வளர்ந்து நோயாளிக்குப் பொருத்துவது.
* **உள்** - பல் நோயாளியின் வாயில் நேரடியாக வளர்க்கப்படுகிறது.

## மீளுருவாக்கம் ஆராய்ச்சி

* 2012 - குருத்தணு செயல்படுத்துவதன் மூலம் பாதிக்கப்பட்ட பல்லின் வேர் கால்வாயைக் குணப்படுத்தவும் மீளுருவாக்கம் செய்யவும் இந்திய ஆராய்ச்சியாளர்கள் ஒரு வழியினைக் கண்டுபிடித்தனர். இது பல் நரம்பை அகற்றுவதற்கான பழைய முறையை மாற்றுகிறது.
* 2013 - சுவீடன் ஆராய்ச்சியாளர்கள் பெப்டைட் அடிப்படையிலான உயிர் மூலப்பொருளைப் பற்களில் ஏற்படும் ஆரம்ப துவாரங்களில் செலுத்தி மீண்டும் உருவாக்குகின்றனர். 

## மேற்கோள்கள்

## இணைப்புகள்

* அலிகேட்டர்கள் பற்களை வளர்ப்பதற்கான புதிய வழியை ஊக்குவிக்கின்றன 
பகுப்பு:மாந்தரின உடற்கூற்றியல்
பகுப்பு:பல் மருத்துவம்
அசுபண்டு மலை

**அசுபண்டு மலை** (*Husband Hill*) செவ்வாய் கிரகத்தின் குசெவ் பள்ளப் பகுதியில் உள்ள கொலம்பியா மலைகளில் ஒன்றாகும். நாசாவின் இசுபிரிட் தரையுளவி செவ்வாய் கிரகத்தில் தரையிறங்கிய இடத்திற்கு அருகில் கொலம்பியா மலைகள் உள்ளன. வளிமண்டல மறுநுழைவில்  சிதைந்தபோன விண்வெளி விண்கலம் கொலம்பியாவின் தளபதியான ரிக் அசுபண்டின் நினைவாக மலைக்கு இப்பெயரிடப்பட்டது.

2005 ஆம் ஆண்டில் இசுபிரிட் தரையுளவி அது தரையிறங்கிய  இடத்தை ஆராய்ச்சி செய்த செயலின்  ஒரு பகுதியாக மெதுவாக அசுபண்டு  மலையின் உச்சிக்கு ஏறியது. 2005 ஆம் ஆண்டு ஆகத்து மாதம்  அசுபண்டு மலை உச்சியை  அடைந்த தரையுளவி  2005 ஆம் ஆண்டு செப்டம்பர் மாதம் 25 அன்று  மீண்டும் தரை தளத்தை நோக்கி இறங்கத் தொடங்கியது. இறங்குவதற்கு முன் அங்கிருந்த ஏறக்குறைய இரண்டு மாதங்களில்  மலை உச்சியிலிருந்த பீடபூமியின் வெளிப்புறங்களையும் அதன் தோற்றங்களையும் ஆராய்ந்தது. ஆராய்ச்சியில் கிடைத்த தரவுகளின் அடிப்படையில் சாதாரண பாசுபரசு உள்ளடக்கத்தை விட அதிகமான பாசுபரசு உள்ளடக்கம் நிரம்பிய பாறைகளைக் கொண்ட பகுதிக்கு கும்பர்லேண்டு முகடு என்றும் தெற்குப் பகுதியில் இருந்த இருண்ட எதிரொளிர் பகுதிக்கு எல் தொராடோ என்றும் பெயரிடப்பட்டன. 

அசுபண்ட்டு மலை அதைச் சுற்றியுள்ள சமவெளிகளுடன் ஒப்பிடுகையில் சுமார் 351 அடி (107 மீ) உயர்ந்து காணப்படுகிறது.  

## மேற்கோள்கள்

## புற இணைப்புகள்
* Official Mars Rovers site
* The summit of Husband Hill (panoramic image)

பகுப்பு:செவ்வாய்க் கோள்
பஹ்தா பின்த் ஆசி அல் சுரைம்

பஹ்தா பின் ஆசி அல் சுரைம் (Fahda bint Asi bin Shuraim Al Shammari) (இறப்பு: 1934) சவுதி அரேபியா என அறியப்படும் மூன்றாம் சவுதி அரசின் முதல் அரசரான அப்துல்லா பின் அப்துல் அசீசின் மனைவியரில் ஒருவராகவும், சவுதி அரேபியாவின் முன்னாள் ஆட்சியாளரான அப்துல்லா இப்னு அப்துல் அசீசின் தாயாகவும் இருந்தார். 

## ஆரம்ப கால வாழ்க்கை
இவர், சக்திவாய்ந்த ஷம்மர் பழங்குடி இனத்தைச் சேர்ந்த அப்தே பிரிவில் உறுப்பினராக இருந்தார்.  இவர் முன்னாள் ஷம்மர் பழங்குடித் தலைவரான ஆசி பின் சுரைம் அல் ஷம்மரியின் மகளாவார்.  அவர் பழங்குடியினரின் தெற்குப் பகுதியின் ஷேக்காக இருந்தார்.  

இவருக்கு முத்தானி, சுல்தான் மற்றும் காசி என்ற மூன்று சகோதரர்களும், ஷிமா என்ற ஒரு சகோதரியும் இருந்தனர். 

## சொந்த வாழ்க்கை
பஹ்தா பின் ஆசி முதன்முதலில் பத்தாவது அல் ரஷீத் எமிரான சவுத் பின் அப்துல் அசீசு என்பவரை மணந்தார். 1920 இல் சவுத் பின் அவரது உறவினரால் கொல்லப்பட்டார்.   முதல் திருமணத்திலிருந்து இவருக்கு அப்துல் அசீசு (பிறப்பு 1916), மிஷால் (பிறப்பு 1918) என்ற இரண்டு குழந்தைகள் பிறந்தனர். சவுத் உடனான இவரது திருமணத்தின் போது அவர்கள் ஹெயிலின் பார்சன் அரண்மனையில் வசித்து வந்தனர். 

கணவர் கொல்லப்பட்டதைத் தொடர்ந்து, இவர் 1922 இல் அப்துல் அசீசை in 1922  மணந்ததன்   மூலம் அவரது எட்டாவது துணைவியானார்.  இந்தத் திருமணத்திற்குப் பிறகு இவரது இரண்டு மகன்களையும் அப்துல் அசீசு தத்தெடுத்தார்.  

அவரை திருமணம் செய்த இரண்டு அல் ரஷீத் பெண்களில் இவரும் ஒருவர். திருமணத்திற்கான காரணம், ரஷீதிகளுடன் ஒரு சண்டையை உருவாக்குவது அல்லது அவர்களை நாட்டில் விசுவாசமான கூறுகளாக மாற்றுவதாக கருதப்படுகிறது.  வேறு வார்த்தைகளில் கூறுவதானால், ரஷீதிகளால் ஏற்படக்கூடிய சிக்கல்களை அகற்றுவதற்காக அப்துல் அசீசு இவரை மணந்தார்.  கூடுதலாக, பதாவின் தந்தை, ஆசி பின் சுரைம் அல் ஷம்மாரி, மன்னர் அப்துல் அசீசுடன் மிக முக்கியமான ஆதரவாளர்களில் ஒருவரானார். மேலும் சவுதி அரேபியா உருவானபோது 1929 இல் நடந்த சபில்லா போர் உட்பட  பல போர்களில் அவர் அசீசின் படைகளில் சேர்ந்தார்.  

பஹ்தா மற்றும் மன்னர் அப்துல் அசீசுக்கும் மூன்று குழந்தைகள் இருந்தன.  இந்த திருமணத்தின் மூலம் இவரது முதல் மகன் அப்துல்லா சவூதி அரேபியாவின் ஆறாவது மன்னர் ஆனார். இவரது மற்ற இரண்டு குழந்தைகள் நௌப் மற்றும் சீதா .  பதா 1934 இல் இறந்தார். 

## மரபு
மொராக்கோவின் போஸ்கோராவில் ஆகத்து 2009 இல் பஹ்தா பிந்த் ஆசி அல் சுரைம் மேல்நிலைப் பள்ளியை இவரது மகனும், மன்னருமான அப்துல்லா திறந்து வைத்தார். பொதுப் பயிற்சிக்காக பதினெட்டு வகுப்பறைகள், ஒன்பது அறிவியல் வகுப்பறைகள், மேலும் மூன்று வகுப்பறைகள், ஒரு நூலகம் மற்றும் விளையாட்டுக்கான சிறப்புப் பகுதிகள் இந்த பள்ளியில் கட்டப்பட்டது. 

## மேற்கோள்கள்

பகுப்பு:1934 இறப்புகள்
ஈமியூ எண்ணெய்

[alt=An Emu|thumb|267x267px| [ஈமியூ|ஈமு, ஈமு எண்ணெயின் மூலம்]]
**ஈமியூ எண்ணெய்** அல்லது **ஈமு எண்ணெய்** (*Emu oil*) என்பது ஈமியூ பறவையின் கொழுப்புத் திசுவிலிருந்து பெறப்படும் ஒருவகை எண்ணெய் ஆகும். இது ஆத்திரேலியாவில் காணப்படும் பறக்கமுடியாத பறவை ஈமியூ சிற்றினமான *டுரோமையசு நோவேஹோலண்டியே* இலிருந்து பெறப்படுகிறது. 

கலப்படமற்ற ஈமியூ எண்ணெய், ஈமியூ உணவு மற்றும் சுத்திகரிப்பு முறை(கள்) ஆகியவற்றைப் பொறுத்து, வெள்ளை நிற நுரையிலிருந்து மஞ்சள் திரவமாக ஈமியூவின் உணவிற்கு ஏற்ப மாறுபடும். தொழிற்சாலையில் சுத்திகரிக்கப்பட்ட ஈமியூ எண்ணெயில் குறைந்தபட்சம் 70% நிறைவுறா கொழுப்பமிலங்களால் ஆனது. இதில் அதிக அளவில் காணப்படுவது ஒலிக் அமிலம், ஒற்றை ஒமேகா -9 கொழுப்பு அமிலம் ஆகும். ஈமியூ எண்ணெயில் சுமார் 20% லினோலெயிக் அமிலம் (ஒமேகா -6 கொழுப்பு அமிலம்) மற்றும் 1-2% லினோலெனிக் அமிலம் (ஒமேகா -3 கொழுப்பு அமிலம்) உள்ளன. முழுமையாக சுத்திகரிக்கப்பட்ட ஈமியூ எண்ணெய் மென்மையான சுவையுடையது.

ஈமியூ எண்ணெய் முன்னர் புற்றுநோய் மற்றும் மூட்டுவலி உள்ளிட்ட பல்வேறு வகையான மனித நோய்களுக்கு சிகிச்சையளிக்க முடியும் என்ற கூற்றுடன் உணவு குறை நிரப்பியாக தவறாக விளம்பரப்படுத்தப்பட்டது.

## ஆராய்ச்சி
2015ஆம் ஆண்டில் இரண்டு ஆய்வுகள் மனிதனில் நடந்துள்ளன. இதில் ஓர் ஆய்வு தோல் உலர்ந்து போவதைத் தடுத்து ஈரமாக வைத்திருப்பது குறித்தும், மற்றொன்று பூச்சி விரட்டியாகவும் பயன்படுத்தப்பட்டது.

வணிக ரீதியான துணை உணவாக ஈமியூ எண்ணெய் தரப்படுத்தப்படுத்தாமலும் ஆற்றலில் அளவில் பரவலாக வேறுபாட்டுடன் காணப்படுகிறது. அமெரிக்க உணவு மற்றும் மருந்து நிர்வாகம் 2009-ஆம் ஆண்டில் "சுகாதார மோசடியை எப்படிக் கண்டுபிடிப்பது" என்ற கட்டுரையில் ஈமியூ எண்ணெய்களை முன்னிலைப்படுத்தியதோடு, "தூய ஈமியூ எண்ணெய்த்" தயாரிப்புகள் அங்கீகரிக்கப்படாத மருந்துகளாகப் பயன்படுத்தப்படுகின்றன என்பதைச் சுட்டிக்காட்டியுள்ளது.

## மேற்கோள்கள்

பகுப்பு:விலங்கு கொழுப்புகள்
பகுப்பு:உணவுக் குறைநிரப்பிகள்
பகுப்பு:பறக்காத பறவைகள்
சூரியன் சட்டக் கல்லூரி

**சூரியன் சட்டக் கல்லூரி** (*Suriyan Satta Kalloori*) என்பது  2009 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். ஆர். பவன் இயக்கிய இப்படத்தில் புதுமுகங்களான கஜ்னி, மித்ரா குரியன் ஆகியோர் முக்கிய வேடங்களில் நடித்தனர், இதில் ராதாரவி, பவன், எம். எசு. பாசுகர், கஞ்சா கறுப்பு, ஆரத்தி, காதல் சுகுமார், சாம்ஸ் ஆகியோர் துணை வேடங்களில் நடித்தனர். சிவசக்தி பாண்டியன் தயாரித்த இப்படத்திற்கு, தேவாவின் இசை அமைத்தார். படம் 25 செப்டம்பர் 2009 அன்று வெளியிடப்பட்டது.

## நடிகர்கள்

*கஜ்னி சூரியனாக (சூரியநாராயணன்)
*மித்ரா குரியன் மகாலட்சுமியாக
*ராதாரவி கல்லூரி துணைவேந்தர்
*பவன் திருச்செல்வன் மற்றும் கலைச்செல்வனாக 
*எம். எசு. பாசுகர் சாமா ஐயராக
*கஞ்சா கறுப்பு இடிதாங்கியாக
*ஆர்த்தி பூமாவாக
*காதல் சுகுமார் இரகுவாக
*சாம்ஸ் கீத்துவாக
*செல்வராஜ்
*பெசன்ட் ரவி ரவியாக
*ராஜ்யலட்சுமி சூரியனின் தாயாக
*சுஜிபாலா சிறப்புத் தோற்றத்தில்
*சிறீகாந்து தேவா சிறப்புத் தோற்றத்தில்
*தேவா சிறப்புத் தோற்றத்தில்

## தயாரிப்பு
*[[காதல் கோட்டை]]* (1996) மற்றும் *[[வெற்றிக் கொடி கட்டு]]* (2000) போன்ற படங்களைத் தயாரித்த சிவசக்தி பாண்டியன், அறிமுக இயக்குநர் *ஆர். பவன்* இயக்கிய *சூரியன் சட்டக் கல்லூரி* என்ற படத்தை தயாரிப்பதன் மூலமாக நீண்ட காலத்துக்குப் பின்னர் மீண்டும் படம் தயாரிக்கத் துவங்கினார். படத் தயாரிப்பாளர் காஜா மொகைதீனின் மகன் புதுமுகம் கஜ்னி, மலையாள நடிகை மித்ரா குரியன் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். பவன், ராதாரவி, எம். எசு. பாசுகர், கஞ்சா கறுப்பு, ஆர்த்தி போன்ற நடிகர்கள் பிற வேடங்களில் நடித்தனர். யூ. கே. செந்தில் குமார் ஒளிப்பதிவு செய்ய, தேவா இசை அமைத்தார். படத்தொகுப்பை எஸ். சூரஜ்கவே மேற்கொண்டார்.

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். ரீரிகார்டிங்  முடிக்க தேவா 21 நாட்கள் எடுத்துக்கொண்டார். 2009 இல் வெளியிடப்பட்ட இசைப்பதிவில், கபிலன், ஆர். பவன் எழுதிய ஐந்து பாடல்கள் இருந்தன.

## வெளியீடு
இந்த படம் 25 செப்டம்பர் 2009 அன்று  நான்கு படங்களுக்கு போட்டியாக வெளியிடப்பட்டது.

### வணிகம்
இந்தத் திரைப்படம் சென்னை மண்டலத்தில் சராசரிக்கும் குறைவான வசூலைத் துவக்கியது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சுசூல்

**சுசூல்**  (**Chushul**) இந்தியாவின் லடாக் ஒன்றியப் பகுதியில், லே மாவட்டத்தின் கிழக்கில் துர்புக் வருவாய் வட்டத்தில், திபெத் தன்னாட்சிப் பகுதியை ஒட்டி அமைந்த சுசூல் சமவெளியில் உள்ள ஒரு எல்லைக் கிராமம் ஆகும். இதன் தெற்கில் பாங்காங் ஏரியும், மேற்கில் ஸ்பான்க்கர் ஏரியும் உள்ளது. சுசூலுக்கு கிழக்கே 5 கி.மீ. தொலைவில், சுசூல் சமவெளிகளுக்கு இடையே, இந்தியா-சீனாவை பிரிக்கும் உண்மையான கட்டுப்பாட்டுக் கோடு உள்ளது. சுசூல் கிராமம் இந்திய இராணுவத்தின் முக்கிய கேந்திரமாக உள்ளது. 1962 இந்திய-சீனப் போரின் போது 18 நவம்பர் 1962 அன்று சுசூல் கிராமம் சீனப்படைகளிடமிருந்து கைப்பற்றப்பட்டது.

## அமைவிடம்
 

சுசூல் ஆற்றின் கரையில் அமைந்த சுசூல் கிராமம், பாங்காங் ஏரிக்கு தெற்கே 10 மைல் தொலைவில் உள்ளது.1962 இந்திய-சீனப் போர் மற்றும்  2020 இந்தியா-சீனா எல்லை மோதல்கள் போது சுசூல் பகுதியில் உள்ள வான் படையின் தளம், இந்திய இராணுவத்திற்கு உதவியாக செயல்பட்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சுசூல் கிராமம் 148 குடியிருப்புகளும், 949 மக்கள்தொகையும் கொண்டிருந்தது. மக்களில் பெரும்பான்மையோர் திபெத்திய பௌத்தர்கள் ஆவர்.

## இந்திய-சீனா எல்லைப்பாதுகாப்பு அதிகாரிகள் சந்திக்குமிடம்
இந்திய-சீனா எல்லைப்பாதுகாப்புப் படை அதிகாரிகள், எல்லைப் பிணக்குகளை பேசித் தீர்ப்பதற்கு சுசூலில் ஒரு மையம் உள்ளது.
## இதனையும் காண்க
* பாங்காங் ஏரி
* தவுலத் பெக் ஓல்டி 
## மேற்கோள்கள்

## உசாத்துணை
* 

## மேலும் படிக்க
* SINO-INDIAN BORDER DEFENSES CHUSHUL AREA (CIA, 1963)

## வெளி இணைப்புகள்
* A place called Chushul, himalaya.com, retrieved 21 November 2020.
*  இந்தியா - சீனா எல்லை மோதல்கள்

பகுப்பு:லே மாவட்டம்
பகுப்பு:லே மாவட்டத்தின் நகரங்களும் ஊர்களும்
ஆண்ட்ராய்டு 11

**ஆண்ட்ராய்டு 11** என்பது ஆண்ட்ராய்டு இயங்குதளத்தின் பதினெட்டாவது பதிப்பும் பதினொன்றாவது முக்கிய வெளியீடும் ஆகும். ஆண்ட்ராய்டின் இந்த நகர்பேசி இயங்குதள பதிப்பினை ஓப்பன் ஆண்ட்செட்டு அலையன்சு கூகுள் நிறுவனத்தின் கீழ் உருவாக்கி உள்ளனர்.  செப்டம்பர் 8, 2020 இல் வெளியான ஆண்ட்ராய்டு 11, தற்போது வரையில் வெளியாகி இருக்கும் பதிப்புகளில் சமீபத்தியது ஆகும். 

## கூறுகள்

### பயனர் அனுபவம்
செயலிகளின் இசைவு பெறுவதன் மூலம் ஆண்ட்ராய்டு பதினொன்றில் உரையாடல் வசதியை குமிழிகளின் வடிவில் பயன்படுத்தி கொள்ளலாம். அவ்வாறே, முக்கியமான உரையாடல்களுக்கு முன்னுரிமை அளிக்கும் வகையில் அமைப்புகளை மாற்றும் இடத்து, அப்படிப்பட்ட உரையாடல்கள் அறிவிப்புகளில் முதலில் வருவதைக் காணலாம். கடந்த இருபத்து நான்கு மணி நேரத்தில் காட்டப்பட்ட அனைத்து அறிவிப்புகளையும் ஒருசேர பார்க்கும் அறிவிப்பு வரலாறு என்கிற வசதியும் ஏற்படுத்தப்பட்டுள்ளது. 

திறன்பேசியை அணைக்க மற்றும் துவக்க பயன்படும் 'பவர்' பொத்தானை அழுத்திப் பிடித்தால் தெரியும் விருப்பங்களில், இப்போது வீட்டு சாதனங்களை எளிமையாக இயக்க வழிவகுக்கும் ஒரு பொத்தானும் சேர்க்கப்பட்டுள்ளது. ஆண்ட்ராய்டு பதினொன்றில் உள்கட்டமைக்கப்பட்ட ஒரு திரை பதிவியும் (ஸ்க்ரீன் ரெக்கார்டர்) வருகிறது. இந்த அம்சம் இதற்கு முற்பட்ட பதிப்புகளில் இல்லை. 

### இயங்குதளம்
5ஜி தொழில்நுட்பத்தை ஏற்பிக்கும் வகையில் பல்வேறு செயலி நிரலாக்க இடைமுகங்களின் மூலம் ஆண்ட்ராய்டு 11 கட்டமைக்கப்பட்டுள்ளது. மேலும், தற்போது சந்தைப்படுத்தப்படும் மடிக்கக் கூடிய வகையிலான அல்லது முடிவிலா திரைக் கொண்ட வளைந்த வகையிலான திறன்பேசிகளுக்கு ஏற்பவும் ஆண்ட்ராய்டு 11 வடிவமைக்கப்பட்டுள்ளது. 

சாதனத்தின் தட்பவெப்பத்தைக் கணிக்கவும் அதற்கேற்றவாறு செயலிகளின் பயன்பாட்டைக் குறைக்கவும் புதுவகையான செயலி நிரலாக்க இடைமுகம் பயன்படுத்தப் பட்டிருக்கின்றது. காற்றலை பிழைத்திருத்தியையும் ஒருங்கே கொண்டுள்ளது ஆண்ட்ராய்டு 11.

### தனியுரிமை பாதுகாப்பு
புதுப்பிப்பிற்கு பிறகும், செயலிகள் மீண்டும் எல்லாவற்றிற்கும் அனுமதி கேட்க தேவையில்லாத வகையில் ஆண்ட்ராய்டு 11 கட்டமைக்கப்பட்டுள்ளது. அதே நேரத்தில் ஆண்ட்ராய்டு 11, **ஒருமுறை அனுமதி** என்கிற கொள்கையைக் கடைப்பிடிப்பதாக உள்ளபடியால், ஒருமுறை ஒரு செயலிக்கு அனுமதியோ மறுப்போ அளிக்கப்பட்டு விட்டால், மீண்டும் அனுமதி கேட்டு அதனால் தொந்தரவு செய்ய முடியாது. 

பயனரின் இருப்பிடத்தை உளவு பார்த்தல், அவர்தம் தனிப்பட்ட தகவல்களைக் காண முயற்சித்தல் உள்ளிட்ட செய்கைகளை செயலிகள் செய்ய முடியாதவாறு ஆண்ட்ராய்டு 11 அமைக்கப்பட்டுள்ளது. ஒருமுறை வழங்கப்பட்ட அனுமதியை, பயனர் நீண்ட காலம் அந்த செயலியைப் பயன்படுத்தாமல் இருக்கும் பட்சத்தில் திரும்பப் பெறும் உரிமையும் ஆண்ட்ராய்டு 11க்கு உள்ளது. 

ஒரு செயலி, திறன்பேசியின் கட்டமைப்புக்குள்ளோ உள்ளத்திய கோப்புகளுக்குள்ளோ நுழைய ஏகப்பட்ட கட்டுப்பாட்டுகளை விதித்துள்ளது ஆண்ட்ராய்டு 11. அதற்கு மேலும் ஐயத்துக்கிடமான நடத்தைகள் உணரப்பட்டால், பயனரை எச்சரிக்கவோ செயலியை தானாகவே புகார் செய்யவோ உரிமை வழங்கப்பட்டுள்ளது.

## மேற்கோள்கள்

பகுப்பு:ஆண்ட்ராய்டு பதிப்புகள்
பகுப்பு:தொழில்நுட்பம் தலைப்புகள் பட்டியல்
பகுப்பு:கூகுள்
பகுப்பு:ஆண்ட்ராய்டு மென்பொருட்கள்
பிசன் நாராயண் தார்

பண்டிட் **பிஷன் நாராயண் தார்** (Pandit Bishan Narayan Dar)  (1864-1916) ஒரு இந்திய அரசியல்வாதி ஆவார், இவர் 1911 ஆம் ஆண்டில் ஒரு முறை இந்திய தேசிய காங்கிரசின் தலைவராகப் பணியாற்றினார்.

தார் லக்னோவைச் சேர்ந்த ஒரு முக்கிய காஷ்மீர் பண்டிட் குடும்பத்தைச் சேர்ந்தவர். அவரது மாமா பண்டிட் சம்பு நாத் கல்கத்தா உயர்நீதிமன்றத்தின் முதல் இந்திய நீதிபதி ஆவார். தார் லாகூரில் உள்ள சர்ச் மிஷன் உயர்நிலைப் பள்ளி மற்றும் கேனிங் கல்லூரியில் படித்தார். 
தார் இங்கிலாந்து சென்று, அங்கு அவர் ஒரு வழக்கறிஞராக பயிற்சி பெற்றார். இந்தியா திரும்பிய பின்னர், 1887ஆம் ஆண்டில் இந்திய தேசிய காங்கிரசில் சேர்ந்தார். அவர் 1911 ஆம் ஆண்டில் ஐக்கிய மாகாண மாநாட்டின் தலைவராகவும், அதே ஆண்டில் இந்திய தேசிய காங்கிரசின் தலைவராகவும் இருந்தார். 1914 ஆம் ஆண்டில், அவர் ஐக்கிய மாகாணங்களிலிருந்து இம்பீரியல் சட்டமன்றக் குழுவின் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1916 இறப்புகள்
பகுப்பு:1864 பிறப்புகள்
புக்தால் பௌத்த மடலாயம்

**புக்தால் மடலாயம்** (**Phugtal Monastery** or **Phugtal Gompa**) இந்தியாவின் லடாக் ஒன்றியப் பகுதியில், கார்கில் மாவட்டத்தின், தென்கிழக்கு சன்ஸ்கார் மலைத்தொடரில் உள்ள சன்ஸ்கார் எனுமிடத்தில், சன்ஸ்கார் ஆற்றின் கரையில் அமைந்த திபெத்திய பௌத்த மடாலயம் ஆகும். 2016 ஆண்டு முதல் சூரிய மின் ஆற்றல் மூலம் இம்மடாலயம் மின்சாரம் பெறுகிறது. 
## படக்காட்சிகள்

File:Entrance Phuktal Gompa Zanskar Oct22 A7C 04450.jpg|நுழைவு வளைவு 
File:Phuktal Gompa Tsarap Zanskar Oct22 A7C 04463.jpg|மடாலயம் மற்றும் சராப் நதி
File:Zanskar Phuktal 01.jpg|1991 இல் மடாலயத்தின் காட்சி
File:Zanskar Phuktal 02.jpg|குகையின் வாய்
File:Zanskar Phuktal 04.jpg|சேவைகளை அறிவிக்க எக்காளங்கள்

## இதனையும் காண்க
* சன்ஸ்கார்
* சன்ஸ்கார் மலைத்தொடர்
## மேற்கோள்கள்


## வெளி இணைப்புகள்
*Jangsem Sherab Zangpo
*National Remote Sensing Centre: Phuktal Blockade 

பகுப்பு:லடாக்
பகுப்பு:கார்கில் மாவட்டம்
பகுப்பு:பௌத்த கட்டிடங்கள்
5ஜி

thumb | வலது
தொலைத் தொடர்பியலில், **5ஜி** என்பது கையடக்க தொலைபேசி தொடர்பாடலின் அகலப்பட்டையைக் குறிக்கும் ஐந்தாம் தலைமுறை தொழில்நுட்பத் தரநிலை ஆகும். இது 4ஜி தொழில்நுட்பத்தின் மேம்பாடாக அறியப்படுகிறது. 2019 ஆம் ஆண்டு முதல், கையடக்கத் தொலைபேசி நிறுவனங்கள் தங்களின் திறன்பேசிகளை 5ஜி தொழில்நுட்பத்தை ஏற்பிக்கும் வகையில் தயாரித்து வருகின்றன. 

2025 இன் முடிவில், 5ஜி வலைப்பின்னல் சுமார் 170 கோடி வாடிக்கையாளர்களைக் கொண்டிருக்கும் என்று கணித்திருக்கிறது ஜிஎஸ்எம் கூட்டுக்குழு. மிகவும் அகலமான அலைக்கற்றைகறைக் கொண்ட 5ஜி தொழில்நுட்பத்தைக் கொண்டு நொடிக்கு 10 கிகாபைட்டு வரையிலான தரவுகளை பரிமாற்றிக் கொள்ள முடியும் என்று அறியப்படுகிறது.

## மேற்கோள்கள்

பகுப்பு:நகர்பேசி தொலைதொடர்பு அமைப்புகள்
லால்மோகன் கோஷ்

**லால்மோகன் கோஷ்** (Lalmohan Ghosh) (1849–18 அக்டோபர் 1909) இந்திய தேசிய காங்கிரஸின் பதினாறாவது தலைவராகவும், பிரபல வங்காள சட்டத்தரணியாகவும், இந்திய தேசிய காங்கிரஸின் இணை நிறுவனராகவும் இருந்தார்.

## ஆரம்ப கால வாழ்க்கை
மேற்கு வங்காளம், கிருஷ்ணாநகர் என்னுமிடத்தில் 1849 ஆம் ஆண்டு ராம்லோச்சன்  கோஷ் என்பவரின் இரண்டாவது மகனாகப் பிறந்த இவர், இங்கிலாந்தில் சட்டப்படிப்பு பயில்வதற்கான நுழைவுத்தேர்வில்  முதல் வகுப்பில் தேர்ச்சி பெற்ற பிறகு, கோஷ் 1869 ஆம் ஆண்டில் இங்கிலாந்து புறப்பட்டுச் சென்று ஒரு பேரறிஞராக தகுதி பெற்றார். அவர் நவம்பர் 19, 1870 இல் மத்திய கோவிலில் அனுமதிக்கப்பட்டார், மேலும் 7 ஜூன் 1873 இல் வழக்கறிஞர் குழாமில் பங்கு பெற அழைக்கப்பட்டார், அதே ஆண்டில் கல்கத்தா வழக்கறிஞர் குழாமில் சேர்ந்தார். அவரது அண்ணன் மோனோமோஹுன் கோஸும் இந்தியாவின் ஒரு பாரிஸ்டர் மற்றும் நன்கு அறியப்பட்ட அரசியல் ஆளுமை ஆவார் 

## அரசியல் வாழ்க்கை
இந்திய தேசிய காங்கிரசின் மெட்ராஸ் அமர்வின் (1903) தலைவராக கோஷ் தேர்ந்தெடுக்கப்பட்டார்.

அவரது சமூக மற்றும் அரசியல் கொள்கைகள் பெரும்பாலும் விக்டோரியன் இங்கிலாந்தின் தாராளவாத மனிதநேயத்திலிருந்து பெறப்பட்டன. மக்களை ஒரு தேசமாக ஒன்றிணைக்கும் சக்தியாக இந்திய மக்களுக்கு மேற்கத்திய கல்வியின் முக்கியத்துவத்தை அவர் கடுமையாக நம்பினார், காங்கிரசின் மெட்ராஸ் அமர்வில் தனது ஜனாதிபதி உரையில் இந்தியாவில் கட்டாய தொடக்கக் கல்வியைக் கோரினார். இங்கிலாந்துக்கும் இந்தியாவுக்கும் இடையிலான உறவைப் பிரிப்பதைப் பற்றி கோஷ் ஒருபோதும் நினைத்ததில்லை, ஆனால் அரசியலமைப்பு வழிமுறைகள், பிரித்தானிய வகை சட்ட மற்றும் நீதி விதிகளுக்கு இந்தியர்களுக்கான உரிமைகள், கருத்துக்களை சுதந்திரமாக வெளிப்படுத்துதல், வர்த்தக வாய்ப்புகள் ஆகியவற்றைப் பெறுவது அவசியம் என்றும் அவர் நம்பினார். சேவை, மற்றும் ஜனநாயக சட்டமன்ற நிறுவனங்களுக்குத் தேர்ந்தெடுக்கப்படும் வாய்ப்பும் இந்தியர்களுக்கு வழங்கப்பட வேண்டும் எனவும் அவர் கோரினார்.

1885 ஆம் ஆண்டில், கோஷ் லண்டனின் டெப்ட்போர்டில் புதிதாக உருவாக்கப்பட்ட நாடாளுமன்றத் தொகுதிக்கான சுதந்திர வேட்பாளராகப் போட்டியிட்டார். அவர் தனது முயற்சியில் தோல்வியுற்ற போதிலும், பிரித்தானிய நாடாளுமன்றத்திற்கு தேர்தலில் நின்ற முதல் இந்தியர் என்ற பெருமையை பெற்றார்.

## இறப்பு
லால்மோகன் கோஷ் 1909 அக்டோபர் 18 அன்று கொல்கத்தாவில் காலமானார்.

## மேற்கோள்கள்

பகுப்பு:CS1 maint: multiple names: authors list
பகுப்பு:வங்காள மக்கள்
பகுப்பு:1909 இறப்புகள்
பகுப்பு:1849 பிறப்புகள்
ரையாமாசு போலா

பகுப்பு:கெண்டை மீன்கள்
**ட்ரவுட் பார்ப்** (*trout barb*) அல்லது **இந்தியன் ட்ரவுட்** (***ரையாமாசு போலா***; *Raiamas bola*) என்பது சைப்ரினிடே குடும்பத்தினைச் சார்ந்த ஒரு கெண்டைமீன் ஆகும். இது வங்காள விரி குடாவைச் சுற்றியுள்ள நன்னீரில் வாழ்கிறது.

## விளக்கம்
ட்ரவுட் பார்ப் ஒரு நீளமான, மெல்லிய உடலுடன் கூர்மையான பக்கவாட்டில் தட்டையான மூக்குடன் கூடியது. இளம் மீன்களில் ஒரு இணை மெல்லிய மேக்சில்லரி பார்பல்கள் காணப்படும்; ஆனால் இவை மிதிர்வடைந்த மீன்களில் இல்லை. மிகச் சிறிய செதில்கள் பக்கவாட்டு வரிசையில் 85-95 எண்ணிக்கையில் காணப்படும். பிளவுபட்ட வாலினைக் கொண்டது. உடலின் முதுகுப்பகுதி பச்சை நிறமாகவும், உடலின் நீளத்திற்கும் கருப்பு, வெள்ளி நிற தங்கக் கோடு மூலம் பிரிக்கப்படுகிறது. துடுப்புகள் மஞ்சள் நிறத்தில் உள்ளன. உடலில் ஏராளமான பச்சை மற்றும் நீல நிறப்புள்ளிகள் உள்ளன. இவற்றின் அதிகபட்ச நீளம் 35 செ. மீட்டரும் எடை 2.3 கிலோ ஆகும்.

## பரவல்
இந்திய மாநிலங்களான அரியானா, இமாச்சலப் பிரதேசம், உத்தரப்பிரதேசம், பீகார், அசாம், அருணாச்சல பிரதேசம், மேற்கு வங்கம் மற்றும் ஒரிசா ஆகிய மாநிலங்களில் இந்த ட்ரவுட் பார்ப் காணப்படுகிறது. இது பங்களாதேஷ், நேபாளம் மற்றும் மியான்மரிலும் காணப்படுகிறது. 1926ஆம் ஆண்டில் புனேவுக்கு அருகிலுள்ள இரண்டு ஏரிகளில் ட்ரவுட் பார்ப்கள் அறிமுகப்படுத்தப்பட்டன. இங்கு இவை வெற்றிகரமாக இனப்பெருக்கம் செய்தன.

## வாழ்விடம் மற்றும் சூழலியல்
ட்ரவுட் பார்ப் ஆறுகள் மற்றும் நீரோடைகள்  மற்றும் பள்ளங்கள் மற்றும் கால்வாய்களிலும் காணப்படுகிறது.  இந்தியாவில் இது பாறைகளுடன் கூடிய ஆற்றங்கரையோரங்களில் உள்ள தெளிவான நீரோடைகளை விரும்புகிறது.  மழைக்காலத்தின் ஆரம்பத்தில், ஜூன் மாதத்தில், அதிக வெள்ளப்பகுதிகளில் இனப்பெருக்கம் செய்கிறது. இது சுமார் மூன்று வயதில் பாலியல் முதிர்ச்சியடைகிறது. முட்டையிடும் பருவங்களில் ஆண் பிரகாசமாகவும், அவற்றின் பக்கவாட்டுத் தோல் கடுமையானதாகவும் மாறும். அகன்ற வாய் மற்றும் மெலிந்த உடல் ஆகியவை கொன்றுன்னும் வாழ்க்கை முறைக்கான தகவமைப்பாக உள்ளன.

## பாதுகாப்பு
இந்த ட்ரவுட் பார்ப் மீனானது பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. இருப்பினும் முறையற்ற அழித்தொழிக்கும் மீன்பிடி முறைகளால் இச்சிற்றினம் அபாயத்திற்குள்ளாகியுள்ளது.

## மீன்பிடித்தல்
ட்ரவுட் பார்ப் மென்மையான சுவையுள்ள சதைகளைக் கொண்டுள்ளதால் மீனவர்களின் தேர்வாக உள்ளது.

## மேற்கோள்கள்
சோன்பப்டி (திரைப்படம்)

**சோன்பப்டி** (*Soan Papdi*) என்பது  2015 ஆம் ஆண்டு வெளியான தமிழ் காமிக் குற்றவியல் பரபரப்புத் திரைப்படம் ஆகும். அறிமுக இயக்குநரான சிவாணி இயக்கிய இப்படத்தில்   *[[வழக்கு எண் 18/9]]* புகழ் ஸ்ரீ, குழந்தை நட்சத்திரம் சாஹில் (அறிமுகம்), பிரியா ஆகியோர் முக்கிய வேடங்களில் நடித்தனர். மனோபாலா, பட்டிமன்றம் ராஜா, பெசன்ட் ரவி ஆகியோர் துணை வேடங்களில் நடித்துள்ளனர். ஒரு மர்மமான காரணத்தால்  இறக்கும் ஒரு பொறியாளரைப்  பற்றியும், அவரது இறப்பில் உள்ள மர்ம முடிச்சு எவ்வாறு அவிழ்க்கப்படுகிறது என்பதையும் கதை விவரிக்கிறது. கோல்டன் மூவி மேக்கர் பதாகையின் கீழ் எஸ். கலைவாணி இப்படத்தை தயாரித்தார்.

## நடிகர்கள்

* ஸ்ரீ சிவனாக
* சாஹில் சாஹிலாக
*  பிரியா ஆர்த்தியாக
* நிரஞ்சனா
* மனோபாலா
* பட்டிமன்றம் ராஜா
* பெசன்ட் ரவி

## இசை
*சோன்பப்டி படப் பாடல்களுக்கு* தன்ராஜ் மாணிக்கம் இசையமைத்தார். நா. முத்துக்குமார், அண்ணாமலை, எஸ். கலைவாணி ஆகியோர் பாடல் வரிகளை எழுதினர். இந்த படத்தின் பாடல்களை இயக்குநர் கார்த்திக் சுப்புராஜ், ஐஸ்வர்யா ராஜேஷ் ஆகியோர் வெளியிட்டனர். கானா பாலாவின் முதல் டூயட் பாடலைக் கொண்ட திரைப்படம் இதுவாகும்.

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்னரை மதிப்பீட்டைக் கொடுத்து.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
வெர்லியோகா

**வெர்லியோகா** (*Verlioka*)( Russian: верлиока) அல்லது வயர்லுக் (wyrlook)( ) என்பது கிழக்கு சிலாவிக் புராணங்களின் மாபெரும் ஒற்றைக் கண்ணுடைய சைக்ளோப்சுவினை போன்ற கதாபாத்திரமாகும்.

வெர்லியோகா கூர்மையான தலை மற்றும் தாடியைக் கொண்டுள்ளார். காட்டில் வாழும் இவர் நடைப்பயிற்சி போது ஒரு குச்சியைப் பயன்படுத்தும்.

## ஆதாரங்கள்

* Капица. . Тайны славянских. - М.: РИПОЛ, 2007. - 416.
* ரஷ்ய தேவதை கதைகள், ஆர். நிஸ்பெட் பெயின் 

பகுப்பு:புராணங்கள்
சுரேசு சத்யா

**சுரேசு சத்யா** (*Suresh Sathya*) இந்தியாவைச் சேர்ந்த ஒரு தடகள வீரராவார். 1987 ஆம் ஆண்டு செப்டம்பர் மாதம் 7 ஆம் தேதி இவர் பிறந்தார். 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார். சத்யாவை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும்.

2010 ஆம் ஆண்டு புது தில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சத்யாவும்  உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சத்யா 200 மீட்டர் ஓட்டப்போட்டியில் ஆறாவது இடத்தையும், 4 × 100 மீட்டர் தொடரோட்டப் போட்டியில்  நான்காவது இடத்தையும் பிடித்தார்.  ஆனால் ஊக்க மருந்து சோதனையில் சத்யா தோல்வியுற்ற காரணத்தால்  இரண்டு முடிவுகளும் இரத்து செய்யப்பட்டன. ஊக்கமருந்து எதிர்ப்பு மீறல் காரணமாக சத்யா  இரண்டு ஆண்டுகள் போட்டிகளிலிருந்தும் இடைநீக்கம் செய்யப்பட்டார். 

## மேற்கோள்கள்

## புற இணைப்புகள்
*Suresh Sathya at the IAAF

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
சமீர் மன்

**சமீர் மன் நசீமா மன்சில்** (*Shameer Mon Naseema Manzile*) இந்தியாவைச் சேர்ந்த ஒரு தடகள வீர்ராவார். 1983 ஆம் ஆண்டு அக்டோபர் மாதம் 20 ஆம் தேதி இவர் பிறந்தார். கேரளாவைச் சேர்ந்த இவர் 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார்.

சமீர் மன்னை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும். 2010 ஆம் ஆண்டு புதுதில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சமீரும் ஓர் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் 4 × 100 மீட்டர் தொடரோட்டப் போட்டியில்  இந்திய அணி நான்காவது இடத்தை பிடித்தது. சமீர் இந்த அணியில் மூன்றாவது ஓட்டக்கார்ராக ஓடினார். ஆனால் ஊக்க மருந்து சோதனையில் இவரது அணியில் இடம்பெற்றிருந்த சத்யா தோல்வியுற்ற காரணத்தால் அணியின் முடிவு இரத்து செய்யப்பட்டது.

## மேற்கோள்கள்

## புற இணைப்புகள்
*Shameer Mon Naseema Manzile  at the IAAF

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:கேரள மக்கள்
யேபா

thumb|204x204px| ''யேபா'' பற்களுடன் பாடகர் மற்றும் மாடல் மசோரா ஹினோ.
யப்பானில், யோபா (*yaeba*) (八重歯=இரட்டைப் பற்கள்) என்பது மனித பற்களில் மேல் கோரைப்பற்களைப் பாம்பின் விசப்பல் போன்று அசாதாரணமான தோற்றத்திலிருப்பதாகும். யப்பானில் இது இளமை மற்றும் இயற்கை அழகின் அடையாளமாகக் கருதப்படுகிறது. 2013ஆம் ஆண்டில், பதின்வயது பெண்கள் மேல் கோரைகளை தொப்பியிட்டு மூடுவது ஒரு போக்காக மாறியது.

## மேற்கோள்கள்

பகுப்பு:ஜப்பானியப் பண்பாடு
சதுர அடி 3500

**சதுர அடி 3500** (*Sathura Adi 3500*)  என்பது 2017ஆம் ஆண்டு வெளியான இந்திய தமிழ் திகில் நாடகத் திரைப்படம் ஆகும். ஜெய்சன் பழயாட்டு எழுதி இயக்கியுள்ள இப்படத்திற்கு, ஆர். ராதாகிருஷ்ணன்  திரைக்கதை எழுதியுள்ளார். இப்படத்தில் நிகில் மோகன், இனியா,  சுவாதி தீட்சித், பெலிக்ஸ் ஜானி குருவில்லா ஆகியோர் முக்கிய கதாபாத்திரங்களில் நடித்துள்ளனர். மேலும் இப்படத்தில் மூத்த நடிகர்களான ரகுமான், பிரதாப் போத்தன், கோவை சரளா ஆகியோர் பிற வேடங்களில் நடித்துள்ளனர். இந்த படத்தின் தயாரிப்புப் பணிகள் 2016 ஆம் ஆண்டின் நடுப்பகுதியில் தொடங்கியது.   எதிர்மறையான விமர்சனங்களுடன் 2017 ஆகத்து 4 அன்று வெளியானது.

## நடிகர்கள்

* நிகில் மோகன் கருணாவாக
*  இனியா சோபியாவாக
* ரகுமான்
* சுவாதி தீட்சித்
*  பெலிக்ஸ் குருவிலா ஸ்டீபனாக
*  ஆகாஷ் இம்மானுவேலாக
*  பிரதாப் போத்தன் பகத்தாக
*  மனோபாலா கௌரி சங்கராக
* எம். எசு. பாசுகர்
* கோவை சரளா
*  தலைவாசல் விஜய் பெருமாளாக
*  சரவண சுப்பையா கண்ணனாக
* பெசன்ட் ரவி
* பரவை முனியம்மா

## தயாரிப்பு
ஜெய்சன் பழயாட்டு சென்னையில் நடந்த ஒரு உண்மை சம்பவத்தால் ஈர்க்கப்பட்டு, பின்னர் திரைக்கதையை எழுதினார். அங்கு மக்கள் அமானுஷ்ய சக்தி இருப்பதை அனுபவித்ததாகக் கூறப்படுகிறது. இனியா முக்கிய பெண் வேடத்தில் நடித்தார். ஜெய்சனின் பழயாட்டுவிடன் கதையைக் கேட்டு படத்தில் பணியாற்ற   ரகுமான் ஒப்புக்கொண்டார். முன்னதாக ராம் கோபால் வர்மாவின் திகில் படமான *ஐஸ்கிரீம்* (2014) படத்தில் தோன்றிய மலையாள நடிகர் நிகில் மோகன், கன்னட நடிகர் ஆகாஷ் மற்றும் சுவாதி தீக்ஷித் ஆகியோரும் படத்தில் நடிக்க ஒப்பந்தமாயினர். இந்த படம் ஒளிப்பதிவாளர் ஆனந்தகுட்டனின் இறுதி கால படங்களில்  ஒன்றாகும், அவர் இறந்த பிறகு ஐ. பிரான்சிஸ் அவருக்குபதிலாக ஒளிப்பதிவை மேற்கொண்டார். *சதுர அடி 3500* படமானது 2016 இன் பிற்பகுதியில் பெங்களூரு, சாலகுடி, கிழக்கு கடற்கரைச் சாலை மற்றும் சென்னையின் பிற உள் பகுதிகளில்  படமாக்கப்பட்டது.

ரகுமான் நடித்த *[[துருவங்கள் பதினாறு]]* (2016) படத்தின் வெற்றியானது, இப்படத்தில் அவரது பெயரைக் கொண்டு விளம்பரம் செய்து வணிக ரீதியாக அறுவடை செய்ய தூண்டுதலாக ஆனது. பின்னர் பிப்ரவரி 2017 இல்  *[[பகடி ஆட்டம்]]* மற்றும் மார்ச் 2017 இல் *[[ஒரு முகத்திரை]]* படங்கள் வெளியான பிறகு, *சதுர அடி 000* படத்தின் தயாரிப்பாளர்கள் ரகுமான் இப்படத்தில் சிறிய பாத்திரத்தில் நடித்துள்ளதுக்கு மாறாக அவரை படத்தின் முக்கிய கதாபாத்திரங்களில் நடித்த ஒருவர் போல விளம்பரப்படுத்தினர். ஜூலை 2017 இல் படத்தின் இசை வெளியீட்டின் போது,  நடிகை இனியா நிகழ்ச்சியில் கலந்து கொள்ளத் தவறியதாக மூத்த இயக்குநர் கே. பாக்யராஜ் விமர்சித்தார். மேலும் தயாரிப்பாளர்கள் அவரை படங்களில் ஒப்பந்தம் செய்வதற்கு முன் இன்னொரு முறை சிந்திக்க வேண்டும் என்று கூறினார். பின்னர் பாக்யராஜின் கருத்துக்கள் குறித்து, கருத்து தெரிவித்த இனியா தான் கணுக்காலில் காயமுற்று அதிலிருந்து மீண்டு வருவதாகக் கூறினார். மேலும் தன்னை அந்த விழாவுக்கு முறையாக அழைக்காமல் குழுவில் தனக்கு  வாட்சப் செய்தி அனுப்பப்பட்டதாகவும் தெரவித்தார்.

## இசை
இப்படத்திற்கான இசையை கணேஷ் ராகவேந்திரா அமைத்தார்.  படத்தின் பாடல் வெளியீட்டு உரிமையை டைம்ஸ் மியூசிக் இந்தியா வாங்கியது. இந்த படப் பாடல்கள் 25 சூலை 2017 அன்று வெளியிடப்பட்டது. படத்தில் நான்கு பாடல்கள் இடம்பெற்றன.

## வெளியீடு
இந்தப் படம் 4 ஆகத்து 2017 அன்று கலவையான விமர்சனங்களுடன் வெளியானது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
வெள்ளை ராஜா

**வெள்ளை ராஜா** அமேசான் பிரைம் வீடியோ நிறுவனத்தால் தயாரிக்கப்பட்ட 2018 இந்திய தமிழ் மொழி நாடக திரில்லர் வலைத் தொடர் ஆகும். நாளைய இயக்குநர் புகழ் குகன் சென்னியப்பன், இத்திரைப்படத்தை இயக்கியிருந்தார். எஸ்.ஆர்.பிரபு என்பவர் ட்ரீம் வாரியர் பிக்சர்ஸ் என்ற தயாரிப்பு நிறுவனம் முலம் இப்படத்தை தயாரித்தார்.

இந்த வலைத்தொடரானது தமிழில் தயாரிக்கப்பட்ட முதல் அமேசான் நிறுவனத் தொடராகும். இந்நாடகம் இந்தி மற்றும் தெலுங்கு மொழிகளில் டப்பிங் செய்யப்பட்டது. இந்தத் தொடர் 7 டிசம்பர் 2018 அன்று பிரைம் வீடியோவில் வெளியிடப்பட்டது மற்றும் பார்வையாளர்கள் மற்றும் விமர்சகர்களிடமிருந்து திரைக்கதைக்கு நேர்மறையான விமர்சனங்களைப் பெற்றது. இதில் பாபி சிம்ஹா, பார்வதி நாயர், காளி வெங்கட் ஆகியோர் நடித்திருந்தனர்.

## நடிகர்கள்

* பாபி சிம்ஹா- தேவா, போதை பொருள் கடத்தில் தலைவன்
* பார்வதி நாயர் - தெரசா, காவல் அதிகாரி
* காயத்ரி - ஆதிரா
* காளி வெங்கட் - புகழேந்தி ஆசிரியர்
* யுதன் பாலாஜி - கதிர்
* ஆகாஸ் பிரேம்குமார் - மோகன்
* டி. எம். கார்த்திக் 
* மனோகரன்
* பொன்முடி
* சரத் ரவி 
* சந்தோஸ்
* லாலு - ஆதிராவின் கையாள்
* உதயராஜ் 

## கதை
வெள்ளை ராஜா என்பவர் போதை பொருள்களை வைத்திருப்பதற்கும், விற்பனை செய்வதற்கும் காவல் துறையினரால் தேடப்படுகிறார். அவர் தலை மறைவாக லாட்ஜ் ஒன்றில் தங்கியுள்ளார்.

லாட்ஜில் தங்கியிருக்கும் நபர்களைப் பற்றியும், வெள்ளை ராஜா குறித்தும் கதைகளம் அமைக்கப்பட்டுள்ளது.

## உற்பத்தி

## வரவேற்பு
*[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரஸின்]]* ஆஷாமீரா அயப்பன் இந்தத் தொடரை 5 இல் 2.5 என மதிப்பிட்டு பாராட்டியிருந்தார்.

## குறிப்புகள்

## வெளி இணைப்புகள்
* 

பகுப்பு:தமிழ் வலைத் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:அமேசான் பிரைம் வீடியோ அசல் நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்